Når Dana Cup i aften officielt starter er det med et minuts stilhed til minde om ofrene fra Norge.

Over halvdelen af de 800 hold, der er med i Dana Cup i Hjørring kommer fra Norge. De fleste norske hold har bedt om at få lov til at holde et minuts stilhed inden deres åbningskampe for at markere deres sorg. I alt er der mellem 12-15.000 spillere og forældre fra Norge med i cuppen. Mange af dem er i større eller mindre grad påvirket af tragedien.